《皇雅十首 其四 宪古》
宋代·尹洙

帝怀永图，治古是宪。四方守臣，惟屏惟翰。在昔艰难，弗惠训典。

惟都连城，高牙以建。有土有民，肆乃征缮。以息以容，终焉叛涣。

凡今帅臣，狃厥闻见。匪革乱原，曷清多难。

帝告庶邦，式是典彝。元侯显父，戚臣宗支。正乃封圻，予一人是毗。

凡曰附城，罔尔俾之。畜兵厚赋，靡尔得私。毋凶而国，作福作威。

天子有命，畴敢不祗。子孙承承，唯万世规。

作者简介：尹洙（1001~1047年），字师鲁，河南府洛阳（今河南洛阳市）人。北宋时期大臣、散文家。天圣二年，考中进士，授正平主簿，迁河南户曹，选为馆阁校勘，迁太子中允。交好范仲淹，累贬经略判官。后期，迁右司谏、渭州知州、兼领泾原路经略公事，因事再贬均州酒税。庆历七年，去世，私谥河南先生。提倡古文运动，著有《河南先生文集》、《五代春秋》等传于世。